CELEX: 32006R1056
Language: hu
Date: 2006-07-12 00:00:00
Title: A Bizottság 1056/2006/EK rendelete ( 2006. július 12. ) egyes áruk Kombinált Nómenklatúra szerinti besorolásáról

13.7.2006   
            
            
               HU
            
            
               Az Európai Unió Hivatalos Lapja
            
            
               L 192/6
            
         
      A BIZOTTSÁG 1056/2006/EK RENDELETE
   
   (2006. július 12.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. július 12-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 996/2006/EK bizottsági rendelettel (HL L 179., 2006.7.1., 26. o.) módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Hordozható, elemmel működő, digitális hang- és videofelvevő és -lejátszó készülék, amely egy házban a következő fő alkotóelemeket tartalmazza:
                              
                                          —
                                       
                                       
                                          egy 30 GB tárolókapacitással rendelkező merevlemez,
                                       
                                    
                                          —
                                       
                                       
                                          egy színes kijelző 6,35 cm (2,5 hüvelyk) átmérővel,
                                       
                                    
                                          —
                                       
                                       
                                          egy mikrofon, és
                                       
                                    
                                          —
                                       
                                       
                                          egy rádió-vevőkészülék.
                                       
                                    A berendezés a következő formátumokat támogatja: MPEG1, MPEG2, MPEG4, DivX, XviD, WMV, MJPEG, MP3 és WMA.
                              A médiafájlok le- és feltöltéséhez egy automatikus adatfeldolgozó géphez csatlakoztatható egy USB porton keresztül. Különféle berendezésekhez is csatlakoztatható egy audio/video (A/V) interfészen keresztül.
                              15 000 dal vagy 120 óra digitális video rögzítésére képes, vagy legfeljebb 25 000 (fény)kép tárolására alkalmas. Emberi hang rögzítésére is képes
                           
                        
               
                  8521 90 00
               
               
                  A besorolást a Kombinált Nómenklatúra 1. és 6. általános értelmezési szabálya, a XVI. áruosztályhoz tartozó megjegyzések 3. pontja, valamint a 8521 és 8521 90 00 KN-kódok szövege határozza meg.
                  Mivel a készülék különleges funkcióval rendelkezik, a 8471 vtsz. alá tárolóegységként történő besorolása kizárt (84. árucsoporthoz tartozó megjegyzések 5B. és 5E. pontja).
                  A készülék képességét tekintve fő funkciója a 8521 vtsz. szerinti videofelvétel és -lejátszás. Következésképpen a 8520 és 8527 vámtarifaszámok alá történő besorolás kizárt.
                  A termék nem egy televíziós adás vételére alkalmas készülék, se nem videomonitor, ezért a 8528 vtsz. alá történő besorolás kizárt.
                  Mivel a készülék funkciója a 85. árucsoporton belül másutt meghatározott (8521 vtsz.), a 8543 vtsz. alá történő besorolás kizárt
               
            
                  
                              2.
                           
                           
                              Az alábbiakból álló cikk:
                              
                                          —
                                       
                                       
                                          egy golyóstoll cserélhető tollbetéttel, és
                                       
                                    
                                          —
                                       
                                       
                                          egy 128 MB kapacitással rendelkező flash memória és egy USB interfész, amely csatlakoztatható egy automatikus adatfeldolgozó gép USB portjába.
                                       
                                    Az alkotóelemek egymástól függetlenül is használhatóak
                           
                        
               
                  8523 90 90
               
               
                  A besorolást a Kombinált Nómenklatúra 1., 3. b) és 6. általános értelmezési szabálya, valamint a 8523, 8523 90 és 8523 90 90 KN-kódok szövege határozza meg.
                  A termék USB flash memóriával ellátott tollból álló összetett cikk. Tekintettel az alkotóelemek értékére, a cikket elsősorban adatok tárolására történő felhasználásra szánják (8523 vtsz.).
                  Az USB flash memória funkciója ugyanaz, mint a flash memóriakártyáé, azaz digitális adatok ideiglenes tárolása (beleértve az MP3 fájlokat). Az USB interfész jelenléte nem módosítja ezt a funkciót. Következésképpen az USB flash memória nem egy automatikus adatfeldolgozó gép vagy annak egy egysége. Így a 8471 vtsz. alá történő besorolás kizárt (84. árucsoporthoz tartozó megjegyzések 5E. pontja)
               
            
                  
                              3.
                           
                           
                              Az alábbiakból álló cikk:
                              
                                          —
                                       
                                       
                                          egy, csak mechanikus kijelzővel ellátott óra, és
                                       
                                    
                                          —
                                       
                                       
                                          egy 128 MB kapacitással rendelkező flash memória és egy USB interfész, amely csatlakoztatható egy automatikus adatfeldolgozó gép USB portjába.
                                       
                                    Az alkotóelemek egymástól függetlenül is használhatóak
                           
                        
               
                  8523 90 90
               
               
                  A besorolást a Kombinált Nómenklatúra 1., 3. b) és 6. általános értelmezési szabálya, valamint a 8523, 8523 90 és 8523 90 90 KN-kódok szövege határozza meg.
                  A termék USB flash memóriával ellátott órából álló összetett cikk. Tekintettel az alkotóelemek értékére, a cikket elsősorban adatok tárolására történő felhasználásra szánják (8523 vtsz.).
                  Az USB flash memória funkciója ugyanaz, mint a flash memóriakártyáé, azaz digitális adatok ideiglenes tárolása (beleértve az MP3 fájlokat). Az USB interfész jelenléte nem módosítja ezt a funkciót. Következésképpen az USB flash memória nem egy automatikus adatfeldolgozó gép vagy annak egy egysége. Így a 8471 vtsz. alá történő besorolás kizárt (84. árucsoporthoz tartozó megjegyzések 5E. pontja)
               
            
                  
                              4.
                           
                           
                              Nyolc kis műanyag kocka, 48 oldallal, két élnél összefogatva.
                              A kockák helyzetét meg lehet változtatni úgy, hogy geometriai formák jöjjenek létre helyes képekkel
                           
                        
               
                  9503 60 90
               
               
                  A besorolást a Kombinált Nómenklatúra 1. és 6. általános értelmezési szabálya, valamint a 9503, 9503 60 és 9503 60 90 KN-kódok szövege határozza meg.
                  Mivel a kockákat alakítani kell azért, hogy helyes képeket kapjunk, a termék kirakós játéknak (puzzle) minősül